વધુ ઘરગથ્થુ નુસખા જણાવતાં ડૉ. શેમ્પી કહે છે, ‘૧૦૦ મિલીલીટર નારિયેળના તેલમાં ૨૦-૩૦ લીમડાનાં પાન ઉકાળી નાખો. આખી રાત ઠંડું થવા દો અને પછી એને ઉપયોગમાં લો. આ તેલ પણ સફેદ વાળની સમસ્યામાં મદદરૂપ થશે. એવી જ રીતે જાસૂદનાં ફૂલની પેસ્ટ સ્કૅલ્પ પર ૧૦-૧૫ મિનિટ લગાવીને ધોઈ નાખો. જાસૂદનાં ફૂલ, અલોવેરા, દિવેલ, આમળાનો પાઉડર સફેદ વાળને કાળા કરવામાં મદદરૂપ થાય છે. આમળાના પાઉડરને ઓછામાં ઓછો એક કલાક પાણીમાં પલળવા દો. ત્યાર બાદ એને માથામાં લગાવી પંદર મિનિટ સુધી રહેવા દો. એનાથી પણ ઠંડક મળશે. યુવાનોને ખાસ સલાહ છે કે કૉસ્મેટિક પ્રોડક્ટ્સનો ઉપયોગ ટાળે અને વાળમાં કેમિકલ ટ્રીટમેન્ટ ઓછી કરાવે. એનાથી પણ વાળની મોટા ભાગની સમસ્યા દૂર થઈ જશે.’